
R E F E R A T   D E   A P R O B A R E 
pentru modificarea și completarea Hotărârii Consiliului Local nr. 173/2011 privind atribuirea denumirii ”PIAȚA AURULUI” zonei situată între str. Republicii și 
Școala Generală ”HOREA, CLOȘCA și CRIȘAN” din municipiul Brad



	Prin Hotărârea Consiliului Local nr. 173/2011 s-a atribuit denumirea ”PIAȚA AURULUI” zonei situată între str. Republicii și Școala Generală ”HOREA, CLOȘCA și CRIȘAN” din municipiul Brad.
Terenul aferent zonei ”Piața Aurului” este identificat la poziția 276 din Anexa nr. 2 ”Inventarul bunurilor care aparțin domeniului public al Municipiului Brad” la H.G. nr. 1352/2001, cu modificările și completările ulterioare, în suprafață de 9.000 mp., conform Hotărârii Consiliului Local nr. 87/1999.
În anul 2018, prin C.F. nr. 67132 Brad, terenul în suprafață reală de 9.000 mp. cu construcțiile aferente, a fost intabulat în domeniul public al Municipiului Brad. Pe acest teren sunt edificate construcțiile care deservesc activitatea Școlii Gimnaziale ”Horea, Cloșca și Crișan”.
Întrucât ”Piața Aurului” nu a fost intabulată, au fost efectuate măsurători topografice în acest sens în urma cărora s-au constatat următoarele:
	- suprafața reală măsurată este de 1.853 mp., având categoria de folosință de ”curți, construcții”;
	- există neconcordanțe între suprafața de teren figurată în H.G. nr. 1352/2001, cu modificările și completările ulterioare și suprafața reală măsurată;
	- vecinătățile zonei au fost eronat identificate prin H.C.L. nr. 173/2011, situația de fapt din teren fiind astfel:
- la Nord: strada Liceului (N.C. 67223);
     - la Est: strada Independenței (N.C. 67224);
- la Sud: Muzeul Aurului Brad (N.C. 62229);
- la Vest: Școala Gimnazială ”Horea, Cloșca și Crișan” Brad (N.C. 67132). 
	În contextul celor de mai sus am inițiat prezentul proiect de hotărâre prin care am propus modificarea și completarea Hotărârii Consiliului Local nr. 173/2011 privind atribuirea denumirii ”PIAȚA AURULUI” zonei situată între str. Republicii și Școala Generală ”HOREA, CLOȘCA și CRIȘAN” din municipiul Brad și îl supun spre dezbatere și aprobare plenului Consiliului Local al Municipiului Brad în forma prezentată.
	În susţinerea celor prezentate invoc prevederile art. 2 lit. d, art. 3 alin. 1 și art. 5 alin. 2 din O.G.  nr. 63/2002 privind atribuirea sau schimbarea de denumiri, actualizată cu modificările și completările ulterioare, ale Ordinului nr. 564/2008 a ministrului internelor și reformei administrative pentru aprobarea Regulamentului de funcționare a comisiei de atribuire de denumiri județene, respectiv  a municipiului București, ale art. 129  alin. 1, alin. 2 lit. c, alin. 6 lit. d din O.U.G nr. 57/2019 privind Codul administrativ, cu modificările și completările ulterioare, precum și ale art. 11 alin. 4 din Legea nr. 554/2004 a contenciosului administrativ, actualizată.

